5. ΝΟΜΟΣ 4782 της 7 Μαΐου/13 Ιουν. 1930 Περί καταργήσεως δασμολογικών απαλλαγών. Άρθρ.1.-1.Από της ισχύος του παρόντος καταργείται γενικώς (και δι' αυτό τούτο το Δημόσιον) πάσα διάταξις θεσπίζουσα απαλλαγήν εξ' εισαγωγικού δασμού και λοιπών παρομαρτούντων φόρων και δικαιωμάτων:α)Ειδών παραγομένων ή κατασκευαζομένων εν τη χώρα, Δ/μα εκδιδόμενον προτάσει του επί των Οικονομικών Υπουργού μετ' απόφασιν του Υπουργικού Συμβουλίου θέλει καθορίσει τα είδη ταύτα. β)Οικοδομικών εν γένει ειδών και υλικών, γ)Τροφίμων, ειδών επενδύσεως, υποδήσεως, γραφικής ύλης και φαρμακευτικών ειδών, εξαιρουμένων των παρασιτοκτόνων δια την γεωργίαν. Η εντός ( ) φράσις διεγράφη δια του άρθρ. 7 Νόμ. 6066/1934, δια του οποίου κατηργήθη ολόκληρος ο Νόμ. 4782 πλην των ανωτέρω διατάξεων του άρθρ. 1 και του κατωτέρω άρθρ. 4. Άρθρ.4.-Δια Δ/τος, προτάσει του Υπουργικού Συμβουλίου εκδιδομένου, δύναται να εξακολουθήση η ατελής εισαγωγή τινών των εν τη χώρα παραγομένων ή κατασκευαζομένων ειδών, εφ' όσον κατά την κρίσιν του Υπουργικού Συμβουλίου ήθελε διαπιστωθή ότι τα βαρύνοντα τα είδη ταύτα εισαγωγικά τέλη αποκερδαίνονται αδικαιολογήτως υπό της εγχωρίου παραγωγής, εις βάρος των μέχρι της 1 Απρ. 1930 δικαιουμένων ατελούς εισαγωγής των ειδών τούτων. 